พฤกษาฯขายหุ้นกู้3-5พันล.เพิ่มหนี้ยาวขึ้น
พฤกษาฯ เตรียมออกหุ้นกู้ 3,000-5,000 ล้านบาท
20 ม.ค. 2555

พฤกษาฯ เตรียมออกหุ้นกู้ 3,000-5,000 ล้านบาท 
ไตรมาส 23 ปีนี้ เพื่อเตรียมไว้ใช้ในการดำเนินงาน ทำโครงสร้างหนี้ระยะยาว
นายสมบูรณ์ วศินชัชวาล ผู้ช่วยกรรมการผู้จัดการ สายงานบัญชีและการเงิน บริษัท พฤกษา เรียลเอสเตท (PS) เปิดเผยว่า ภายในไตรมาส 23 ปีนี้บริษัทจะออกหุ้นกู้วงเงิน 3,000-5,000 ล้านบาท เพื่อใช้ในการดำเนินงาน จากเดิมที่จะออก 5,000 ล้านบาท เมื่อปลายปีที่ผ่านมา แต่สถานการณ์ไม่เอื้ออำนวยเนื่องจากเหตุการณ์น้ำท่วม
การออกหุ้นกู้ครั้งนี้คาดว่าจะได้ดอกเบี้ยใกล้ดอกเบี้ยเดิมที่ประมาณกว่า 4% แต่เป็นการล็อกดอกเบี้ยไว้ในระยะ 35 ปี ตามระยะเวลาของหุ้นกู้
ทั้งนี้ จะมีการประชุมผู้ถือหุ้นกู้วันที่ 29 ก.พ.นี้ เพื่อขออนุมัติเพิ่มเพดานสัดส่วนหนี้เงินกู้ต่อทุนจาก 1.5 เท่า เป็น 2 เท่า จากที่ธนาคารเจ้าหนี้ได้อนุมัติแล้ว
ปัจจุบัน PS มีจำนวนหนี้รวมเท่ากับ 2.03 หมื่นล้านบาท
สำหรับปีนี้บริษัทได้ปรับเปลี่ยนโครงสร้างหนี้จากหนี้ระยะสั้นต่อหนี้ระยะยาวจากสัดส่วน 1.2 เป็น 1.3 เพื่อรองรับความผันผวนของธุรกิจ โดยมาเน้นหนี้ระยะยาวเพิ่มขึ้นและเปลี่ยนหนี้ให้เป็นหนี้สินดอกเบี้ยคงที่มากขึ้นจาก 2:1 เป็น 3:1 เพื่อรองรับความผันผวนของธุรกิจคอนโดมิเนียมที่มีบทบาทสำคัญในธุรกิจของบริษัท 
ปีนี้ธุรกิจคอนโดมิเนียมคิดเป็นสัดส่วน 13% ของรายได้ทั้งหมดเท่าปีก่อน แต่อยู่ภายใต้รายได้ที่เพิ่มสูงขึ้นเป็นที่ประมาณการไว้ที่ 2.6 หมื่นล้านบาท เติบโตจากปีก่อน 12% 
ปัจจุบัน PS มีงานในมือรอรับรู้รายได้ 3.2 หมื่นล้านบาท คาดว่าจะโอนปีนี้ 1.9 หมื่นล้านบาท